’Bittu udú xxattana le,
gwaluxxen lele ge Tata Do Yebáha lhe gwaluxxengaba lele kia lhe.
Lheꞌe lisi Tata kiaha ixe ka yoꞌo sia ata tseꞌe ka benne.
Ganna ttixka abíba sia,
laꞌania nna abittula xpeya le ten tsea ata tseꞌele.
Ganna chi eyaꞌaya ten tsea ata tseꞌele,
laꞌania nna dedáya attu libe nna echea le len neti kini ata dhoaha,
niha‑gaba tseꞌele.
Lebiꞌi chiba ankabienle neda deyya ata eyaꞌayaha.
Tomás‑ni nna rane:
―Labí yutu gá eyyalu xa tata.
Laxkala,
¿gasina uinbiatu nedaha?
Jesús‑ni nna bekabie,
ree na:
―Netiba nuha ankaa nedaha lhe netiba nuha ankaa benne rigixxiꞌaya ge nu anka gwalí lhe ankaa benne runia ki satíaba raka ben ka benne lhe.
Lanú nu aka geni tsiana ata do Tataha ganna abíba neti echea na.
Ganna ttixka lebiꞌi chi yule nuxa gwalíga ankaa,
laꞌania nna chigaba yule nuxa anka Tata kiaha nna nnannali chi ankabienle benneha lhe chi bilenlee lhe.
Nianna tti unne Felipe‑ni,
rana:
―Tata Xisi to,
beleꞌen riꞌitu Tataha nna ukareꞌaba ilentue nna eyaka xen letu.
Jesús‑ni nna bekabie,
ree:
―Ki isába chi reki lenia le xa Felipe,
¿si itua ttu nna a ruinbiale neti?
Benne chi bilánie neti,
chigaba bilen benneha Tataha.
¿Gasina nuha nna rálalu:
“Beleꞌen riꞌitu Tataha”?
¿Si lagwa gwa ria lelu deki neti ttúba benne ankaa len Tataha nna Tataha nna ttúba benne anke len neti?
Ka tisa rinnea‑ni nna labí nu anka kia ka nuní rinnea;
sinuki nu anka ge Tataha benne doe lheꞌe lastoa‑niba nuní rinnea.
Labe runie iyá nu runia‑ni.
Gwaltsia lele deki neti ttúba benne ankaa len Tataha nna Tataha ttúba benne anke len neti.
Ganna abíba ria lele kia,
kwadi ge ka nu rilenle runia‑ni gwaltsia lele.
Netiru ria,
nu gweyya leni netiha gwingaba nuha ka nu runia‑ni nna xxenirula anka ka nu uin nuha,
kumu neti eyaꞌabaa ata do Tataha.
Lhe anágaba iyába nu innabale len Tataha tti udettile neti,
neti nna gwinbaa nu innabaleha kini anáchu de neti benne ankaa Xiꞌinieha,
de neti nna inná xxeni le Tataha.
Bixaba innabale ganna udettile neti,
neti nna gwinbaa nu innabaleha.